2016 október - Skátafélagið Hraunbúar - fyrir hafnfirska æsku
Greinar frá október, 2016
Vígsla hjá Rauðskinnum í dag og “Jól í skókassa” á næsta fundi
október 18th, 2016 by Kolfinna Snæbjarnardóttir
Það var mjög gaman á vígslufundinum hjá Rauðskinnum í dag. Þrettán stelpur vígðust í dag og urðu fullgildar Rauðskinnur í mjög leynilegri og spennandi vígsluathöfn þar sem eldri stelpurnar hjálpuðu mjög mikið til. Í lokin fengu allar stelpurnar skátaklúta, skátamerki og drukku háleynilegt Rauðskinnublóð. Í lokin var tekin hópmynd sem sjá má á facebook síðu Hraunbúa (ekki hægt að deila mynd hér vegna tæknilegra atriða).
Við viljum einnig minna á að á næsta fundi, 25. október, munum við gera verkefnið „Jól í skókassa“. Nánar má lesa um verkefnið á heimasíðunni: http://kfum.is/skokassar/skokassar/. Hver flokkur sameinast um að gera einn skókassa. Hraunbúar munu kaupa tannbursta og tannkrem til að setja í hvern kassa en hitt munu skátarnir sjálfir koma með. Við mælum með að finna hluti á heimilinu sem eru lítið/ekkert notaðir og vel með farnir og heimilið má missa í þessa gjöf. Það þarf ekki að kaupa neitt. Á fundinum í síðustu viku skiptu stelpurnar með sér verkum og ákváðu hvað ætti að fara í kassana og hver á að koma með hvað í næstu viku en þá pökkum við þeim inn og göngum frá skókössunum.
Helgina 28-30. október er síðan Félagsútilega Hraunbúa á Úlfjlótsvatni, en stelpurnar fengu upplýsingabréf um útileguna fyrir tveimur vikum. Skráning í þessa útilegu er hafin og hvetjum við alla skáta til að skrá sig :)
Hlökkum til að sjá ykkur í næstu viku!
Thelma, Jóhanna, María og Kolfinna sveitaforingjar.
Flokkur: Almennt | Comments Off on Vígsla hjá Rauðskinnum í dag og “Jól í skókassa” á næsta fundi
Vígslufundur hjá Rauðskinnum
október 11th, 2016 by Kolfinna Snæbjarnardóttir
Kæru skátar og foreldrar/forráðamenn
Á næsta fundi, þann 18.október, verður vígsla fyrir þær Rauðskinnur sem enn eru óvígðar. Athöfnin verður mjög hátíðleg, leynileg og skemmtileg og í lok athafnarinnar verða allar stelpurnar orðnar að vígðum Rauðskinnum. Vegna vígslunnar fengu stelpurnar vígslugrunninn á skátafundinum í dag sem gott er að vera búinn að lesa yfir fyrir næsta fund. Það verða spurningar og þrautir úr þessum grunni í vígslunni. Þeir skátar sem eru nú þegar vígðir munu hjálpa til við vígsluna og leggja þrautir fyrir þær óvígðu og þess vegna er mjög mikilvægt að allir mæti.
Flokkur: Rauðskinnur | Comments Off on Vígslufundur hjá Rauðskinnum